b"\n_START_ARTICLE_\nJames Hook\n_START_SECTION_\nAl club\n_START_PARAGRAPH_\nAbans de jugar amb els Ospreys, havia tingut for\xc3\xa7a \xc3\xa8xit amb Neath RFC, convertir-se en el golejador amb m\xc3\xa9s punts de la temporada. El 2011, la USAP ha anunciat l'arribada d'aquest important refor\xc3\xa7 per jugar en la posici\xc3\xb3 de mig obertura. Amb un contracte per un per\xc3\xadode de tres anys, va ser presentat al p\xc3\xbablic catal\xc3\xa0 el 7 de maig del 2011 a l'estadi Aim\xc3\xa9 Giral i romandria al club rosellon\xc3\xa9s fins al seu descens a la Pro D2. Fou aleshores quan fitxaria per Gloucester Rugby, aconseguint ser campi\xc3\xb3 de la European Challenge Cup de 2015.\n_START_SECTION_\nSelecci\xc3\xb3 nacional\n_START_PARAGRAPH_\nDespr\xc3\xa9s de brillar amb la selecci\xc3\xb3 sub-21 de Gal\xc2\xb7les, James Hook va fer parlar el seu talent amb selecci\xc3\xb3 gal\xc2\xb7lesa de rugbi a set, anotant la vict\xc3\xb2ria en l'enfrontament contra Sud-\xc3\xa0frica en els Jocs de la Commonwealth. Hook ha estat des d'aleshores al m\xc3\xa9s alt nivell malgrat la seva curta edat. De fet, va guanyar el seu primer partit l'onze de juny del 2006 a l'edat de 21 anys, jugant contra Argentina. Particip\xc3\xa0 en la gira que els British i Irish Lions van fer el 2009, reempla\xc3\xa7ant-hi el seu compatriota Leigh Halfpenny, amb una lesi\xc3\xb3 a la cuixa. L'any 2015, formaria part de la selecci\xc3\xb3 gal\xc2\xb7lesa que jugaria la Copa del M\xc3\xb3n de Rugbi de 2015."